b'\n_START_ARTICLE_\nBleizeris\n_START_SECTION_\nBleizerio vilk\xc4\x97jimas\n_START_PARAGRAPH_\n\xe2\x80\x9eJachtiniai\xe2\x80\x9c (reefer) bleizeriai d\xc4\x97vimi kartu su \xc4\xafvairiais kitais drabu\xc5\xbeiais. Po bleizeriu vilki nuo paprast\xc5\xb3 mar\xc5\xa1kini\xc5\xb3 su kaklarai\xc5\xa1\xc4\x8diu iki polo mar\xc5\xa1kin\xc4\x97li\xc5\xb3. Kartu su bleizeriu vilkimos \xc4\xafvairi\xc5\xb3 spalv\xc5\xb3 ir sukirpim\xc5\xb3 keln\xc4\x97s, nuo klasikini\xc5\xb3 balt\xc5\xb3 medvilnini\xc5\xb3 ar pilk\xc5\xb3 flanelini\xc5\xb3 kelni\xc5\xb3 iki rud\xc5\xb3 \xc4\x8dinos\xc5\xb3 (angl. chinos) ar d\xc5\xbeins\xc5\xb3. _NEWLINE_JAV dabar reefer stiliaus \xc5\xa1varkai labai paplit\xc4\x99, jie labai da\xc5\xbenai yra business casual ar business informal aprangos dalis, jie tinka prakti\xc5\xa1kai visose situacijose. _NEWLINE_Bleizeriai daugelyje Taut\xc5\xb3 Sandraugos mokykl\xc5\xb3 vilkimi kaip mokyklos uniformos dalis. D.Britanijoje ir Australijoje tokie bleizeriai b\xc5\xabna vienaeiliai, \xc4\xafvairi\xc5\xb3 spalv\xc5\xb3, da\xc5\xbenai ry\xc5\xa1k\xc5\xabs ar su apvadais. _NEWLINE_Tokio stiliaus bleizerius vilki ir kai kuri\xc5\xb3 jacht\xc5\xb3 ar irklavimo klub\xc5\xb3, pvz., Kembrid\xc5\xbeo ir Oksfordo universitetuose, nariai, o bleizeriai su apvadais d\xc4\x97vimi tik ypatingomis progomis, pvz., klubo i\xc5\xa1kilmingose vakarien\xc4\x97se. Tokiais atvejais apvad\xc5\xb3 spalvos atitinka universiteto ar koled\xc5\xbeo spalvas, bleizeriai b\xc5\xabna su specialiomis koled\xc5\xbeo sagomis. _NEWLINE_Labai da\xc5\xbenai uniforminiai mokyklos, koled\xc5\xbeo, sporto klubo, kariuomen\xc4\x97s veteran\xc5\xb3 asociacijos bleizeriai turi ant kr\xc5\xabtin\xc4\x97s ki\xc5\xa1en\xc4\x97s i\xc5\xa1siuvin\xc4\x97t\xc4\x85 emblem\xc4\x85. Mokykl\xc5\xb3 uniform\xc5\xb3 bleizeri\xc5\xb3 emblemos gali skirtis priklausomai nuo moksleivio ar studento pasiekim\xc5\xb3 moksle ar sporte. _NEWLINE_Taut\xc5\xb3 Sandraugoje daugelio pulk\xc5\xb3 veteran\xc5\xb3 asociacij\xc5\xb3 nariai vilki \xe2\x80\x9epulko bleizerius\xe2\x80\x9c (angl. regimental blazers), kurie irgi turi specialias emblemas ant kr\xc5\xabtin\xc4\x97s ki\xc5\xa1en\xc4\x97s, o da\xc5\xbenai - ir specialias pulko bleizerio sagas. Paprastai bet kurie du atsitiktinai paimti pulko bleizeriai nebus vienodi, nes juos si\xc5\xabdinasi kiekvienas narys atskirai. Ta\xc4\x8diau tokie bleizeriai turi vienodas pulko emblemas. Standartin\xc4\x97 pulko bleizeri\xc5\xb3 spalva yra tamsiai m\xc4\x97lyna (navy blue), nors kai kurios veteran\xc5\xb3 asociacijos gali b\xc5\xabti pri\xc4\x97musios kitas bleizeri\xc5\xb3 spalvas, pvz., \xc5\xa1auli\xc5\xb3 pulk\xc5\xb3 asociacijos paprastai vilki tamsiai \xc5\xbealius rigle green bleizerius. _NEWLINE_Anks\xc4\x8diau buvo priimta vilk\xc4\x97ti bleizerius u\xc5\xbesiimin\xc4\x97jant \xe2\x80\x9ed\xc5\xbeentelmeni\xc5\xa1komis\xe2\x80\x9c sporto \xc5\xa1akomis ar stebint j\xc5\xb3 var\xc5\xbeybas. Dabar bleizeri\xc5\xb3 vilk\xc4\x97jimas i\xc5\xa1lik\xc4\x99s tik kai kuriose sporto \xc5\xa1akose ir tai tik rudimenti\xc5\xa1kai. Pvz., kai kuriose kriketo rungtyn\xc4\x97se komand\xc5\xb3 kapitonai metant burtus vilki komandos bleizerius su klubo emblema ar nacionaliniu herbu.'